Zeemani efekt seisneb spektrijoonte jagunemises mitmeks komponendiks tugeva magnetvälja toimel. Seega on  spektraalsete mõõtmiste abil võimalik hinnata ka magnetvälja tugevust. Teadlased on analüüsinud 1500 päikeseplekki ning jõudsid järeldusele, et keskmine magnetväli on nõrgenenud 2700 gaussilt 2000 gaussini (võrdluseks: Maa magnetvälja tugevus on alla ühe gaussi). Languse põhjus on teadmata, kuid trendi jätkudes jõutakse 2016. aastaks 1500 gaussini, mis välistab päikeseplekkide tekke.